**PASLAUGŲ TEIKIMO SUTARTIS**

202\_\_\_ m. \_\_\_\_\_\_\_\_ mėn. \_\_\_ d.

Vilnius

**Viešoji įstaiga „Lietuvos nacionalinis radijas ir televizija“**,juridinio asmens kodas 124241078, buveinės adresas S. Konarskio g. 49, LT-03123 Vilnius, (toliau – **Užsakovas**), atstovaujama generalinės direktorės Monikos Garbačiauskaitės-Budrienės, veikiančios pagal įstaigos įstatus, viena šalis,

ir

**UAB „Duvait“** juridinio asmens kodas 304096321, buveinės adresas Konstitucijos pr. 21A, Vilnius, (toliau – **Paslaugų teikėjas**), atstovaujama direktoriaus Tomo Pimpės, veikiančio pagal įmonės įstatus, kita šalis,

toliau Užsakovas ir Paslaugų teikėjas kartu vadinami Šalimis, o atskirai – Šalimi.

**ATSIŽVELGDAMOS Į TAI, KAD:**

1. 2022 m. birželio mėn. 14 d. supaprastintas viešasis pirkimas CVP IS Nr. 605163 dėl juostinių bibliotekų Quantum aptarnavimo ir remonto paslaugų įsigijimo (toliau – **Pirkimas**);
2. Paslaugų teikėjo pasiūlymas Pirkimo procedūros metu buvo pripažintas laimėjusiu (toliau – **Pasiūlymas**);
3. Paslaugų teikėjas ketina teikti Užsakovui paslaugas pagal Pirkimo dokumentus ir šią Paslaugų teikimo sutartį (toliau – **Sutartis**);

**TODĖL** Šalys susitarė ir sudarė šią Sutartį.

* 1. **SUTARTIES OBJEKTAS**

1. Paslaugų teikėjas įsipareigoja Sutartyje nurodytomis sąlygomis ir terminais suteikti **juostinių bibliotekų Quantum aptarnavimo ir remonto paslaugas**, pagal Sutarties priede nurodytą paslaugų kainą bei numatytus reikalavimus (toliau – **Paslaugos**), o Užsakovas įsipareigoja sumokėti už tinkamai ir laiku suteiktas Paslaugas Sutartyje nurodytomis sąlygomis ir terminais*.*
2. Paslaugos bus teikiamos vadovaujantis Užsakovo nurodymais ir pateikta informacija, Lietuvos Respublikos teisės aktais, šia Sutartimi, Pirkimo dokumentais bei Pasiūlymu.
   1. **PASLAUGŲ KAINA**
3. Sutarčiai taikoma **fiksuotos kainos** kainodara, nustatyta ir taikoma vadovaujantis Kainodaros taisyklių nustatymo metodika, patvirtinta Viešųjų pirkimų tarnybos direktoriaus 2017 m. birželio 28 d. įsakymu Nr. 1S-95. Užsakovas įsipareigoja įsigyti visą Paslaugų kiekį.
4. **Pradinė Sutarties vertė** – 84 000,00 (aštuoniasdešimt keturi tūkstančiai 00 ct) Eur be pridėtinės vertės mokesčio (toliau-PVM);

17 640,00 – septyniolika tūkstančių šeši šimtai keturiasdešimt Eur 00 ct) 21 proc. PVM;

101 640,00 (šimtas vienas tūkstantis šeši šimtai keturiasdešimt Eur 00 ct) Eur su PVM.

1. **Sutarties kaina** – 84 000,00 (aštuoniasdešimt keturi tūkstančiai 00 ct) Eur be PVM;

17 640,00 – septyniolika tūkstančių šeši šimtai keturiasdešimt Eur 00 ct) 21 proc. PVM;

101 640,00 (šimtas vienas tūkstantis šeši šimtai keturiasdešimt Eur 00 ct) Eur su PVM.

Į Sutarties kainą įtrauktos visos galimos Paslaugų teikėjo išlaidos, susijusios su Paslaugų teikėjo įsipareigojimų pagal šią Sutartį vykdymu.

1. Sutarties kaina perskaičiuojama tuo atveju, kai teisės aktais pakeičiamas taikomas pridėtinės vertės mokestis Sutartyje nurodytoms Paslaugoms. Perskaičiuojama tokiu pat santykiu, kokiu pasikeičia pridėtinės vertės mokestis. Perskaičiavimas įforminamas Šalių pasirašomu susitarimu, kuris tampa neatsiejama Sutarties dalimi. Perskaičiuota kaina taikoma už tas Paslaugas, už kurias PVM sąskaita faktūra išrašoma galiojant naujam pridėtinės vertės mokesčiui. Dėl kitų mokesčių pasikeitimo Sutarties kaina neperskaičiuojama.
2. Dėl rinkos kainų pasikeitimo Sutarties kaina neperskaičiuojama.
   1. **PASLAUGŲ TEIKIMO TERMINAI IR PERDAVIMO − PRIĖMIMO TVARKA**
3. **Paslaugų teikimo terminas** – 12 (dvylika) mėnesių nuo Sutarties pasirašymo ir įsigaliojimo, bet Paslaugos turi būti pradėtos teikti ne anksčiau kaip 2022 m. birželio 16 d., 00:00 val. Jei sutartis pasirašoma ir įsigalioja vėliau nei 2022 m. birželio 16 d., 00:00 val., Paslaugos teikiamos 12 (dvylika) mėnesių nuo sekančios nuo sutarties pasirašymo ir įsigaliojimo dienos 00:00 val.
4. Susiklosčius aplinkybėms, kad Šalis negali įgyvendinti savo įsipareigojimų pagal Sutartį dėl nuo Šalies nepriklausančių aplinkybių, susijusių su teisės aktais, nustatančiais laikinus imperatyvius apribojimus, dėl kurių Paslaugų teikėjas negali suteikti Paslaugų, ar Užsakovas negali priimti Paslaugų, nepažeidžiant teisės aktų reikalavimų, Paslaugų teikimas stabdomas iki tokių teisės aktais numatytų imperatyvių apribojimų pasibaigimo. Užsakovas nekompensuoja Paslaugų teikėjui dėl tokio sustabdymo kilusių Paslaugų teikėjo išlaidų. Jei Paslaugų teikimo sustabdymas trunka ilgiau nei 90 (devyniasdešimt) dienų, Šalis turi teisę nutraukti Sutartį.
5. Paslaugų teikėjas iki einamojo mėnesio 5 dienos parengia bei pateikia Užsakovui PVM sąskaitą faktūrą už faktiškai per praėjusį kalendorinį mėnesį suteiktas Paslaugas. PVM sąskaita faktūra prilyginama Paslaugų perdavimo ir priėmimo aktui. Jei Paslaugos teikiamos ne visą kalendorinį mėnesį, tuomet PVM sąskaita faktūra už Paslaugas išrašoma pagal faktą, t. y. mokėtina suma skaičiuojama mėnesio įkainį padalijus iš einamojo mėnesio dienų skaičiaus ir padauginus iš faktinio teiktų Paslaugų dienų skaičiaus.

11. Užsakovo atsakingas už Sutarties vykdymą asmuo Paslaugų teikėjo pateiktą PVM sąskaitą faktūrą ne vėliau kaip per 5 (penkias) darbo dienas perduoda apmokėjimui arba, nustačius trūkumus, Paslaugų teikėjui teikia motyvuotą paaiškinimą, kuriame išdėstomi nustatyti trūkumai ir nurodomi protingi, bet ne ilgesni nei 14 (keturiolikos) dienų terminai trūkumams pašalinti. Paslaugų teikėjas trūkumus pašalina savo sąskaita ir teikia naują PVM sąskaitą faktūrą.

* 1. **APMOKĖJIMO UŽ PASLAUGAS TVARKA IR TERMINAI**

1. Šalys susitaria, kad už suteiktas Paslaugas Užsakovas įsipareigoja apmokėti Paslaugų teikėjui ne vėliau kaip per 30 (trisdešimt) kalendorinių dienų nuo PVM sąskaitos faktūros Užsakovui pateikimo dienos (kuri pateikiama kas mėnesį už praėjusį mėnesį faktiškai suteiktas paslaugas). Paslaugų teikėjas PVM sąskaitas faktūras teikia tik elektroniniu būdu. Elektroninės PVM sąskaitos faktūros, atitinkančios Europos elektroninių sąskaitų faktūrų standartą, kurio nuoroda paskelbta 2017 m. spalio 16 d. Komisijos įgyvendinimo sprendime (ES) 2017/1870 dėl nuorodos į Europos elektroninių sąskaitų faktūrų standartą ir sintaksių sąrašo paskelbimo pagal Europos Parlamento ir Tarybos direktyvą 2014/55/ES (OL 2017 L 266, p. 19) (toliau – Europos elektroninių sąskaitų faktūrų standartas), teikiamos Tiekėjo pasirinktomis priemonėmis. Europos elektroninių sąskaitų faktūrų standarto neatitinkančios elektroninės PVM sąskaitos faktūros gali būti teikiamos tik naudojantis informacinės sistemos „E. sąskaita“ priemonėmis („E. sąskaita“ svetainė pasiekiama adresu www.esaskaita.eu). Užsakovas Paslaugų teikėjui nekompensuoja PVM sąskaitos faktūros teikimo mokesčių. Užsakovas elektronines PVM sąskaitas faktūras priima ir apdoroja naudodamasis informacinės sistemos „E. sąskaita“ priemonėmis. Elektroninė PVM sąskaita faktūra suprantama kaip PVM sąskaita faktūra, išrašyta, perduota ir gauta tokiu elektroniniu formatu, kuris sudaro galimybę ją apdoroti automatiniu ir elektroniniu būdu. Nesant objektyvių galimybių sąskaitas pateikti pagal šiame punkte nustatytus reikalavimus, jas Paslaugų teikėjas pateikia el. paštu.
2. Visi atsiskaitymai pagal šią Sutartį atliekami eurais.
3. Šalys susitaria taikyti tokią Užsakovo mokėjimų, atliekamų pagal šią Sutartį, įskaitymo tvarką: (i) pirmąja eile yra įskaitomi Paslaugų teikėjo reikalavimai, susiję su mokėjimo prievolių už pagal šią Sutartį suteiktas Paslaugas įvykdymu; (ii) antrąja eile yra įskaitomi Paslaugų teikėjo reikalavimai, susiję su netesybų, delspinigių arba nuostolių pagal šią Sutartį atlyginimu; (iii) trečiąja eile yra įskaitomos kitos Užsakovo Paslaugų teikėjui mokėtinos sumos (jei tokių yra).
4. Jei mokėjimai pagal šią Sutartį yra tarptautiniai, taikoma SHA atsiskaitymų schema (mokančioji Šalis sumoka banko mokesčius už tarptautinį mokėjimo nurodymą, o užsienio bankų mokesčius sumoka mokėjimą priimanti Šalis).
5. Užsakovas turi teisę sulaikyti apmokėjimą Paslaugų teikėjui, jei Paslaugų teikėjas pateikė PVM sąskaitą faktūrą netinkamu būdu.
6. Jei Paslaugų teikėjui pagal šią Sutartį yra priskaičiuoti delspinigiai, baudos ir (ar) nuostoliai, Užsakovo už Paslaugas mokėtina suma mažinama priskaičiuotų delspinigių, baudų ir (ar) nuostolių suma. Taip pat Užsakovas turi teisę priskaičiuotus delspinigius, baudas ir (ar) nuostolius išskaičiuoti iš bet kokių Paslaugų teikėjui atliekamų mokėjimų be atskiro pranešimo Paslaugų teikėjui.
   1. **ŠALIŲ TEISĖS IR PAREIGOS**
7. Užsakovas įsipareigoja:
   1. pateikti Paslaugų teikėjui visus reikalingus dokumentus, informaciją ir su tuo susijusią medžiagą, reikalingą tinkamam Paslaugų teikimui;
   2. tinkamai ir sąžiningai vykdyti Sutartį;
   3. informuoti Paslaugų teikėją apie įvykius, susijusius su Užsakovo veikla, jos pokyčiais ar pan., jeigu minėti įvykiai daro įtaką Paslaugoms, jų apimtims ir (ar) atlikimo terminams;
   4. bendradarbiauti su Paslaugų teikėju, teikiant Sutarties vykdymui pagrįstai reikalingą informaciją;
   5. sumokėti už tinkamai suteiktas ir priimtas Paslaugas šioje Sutartyje nustatyta tvarka ir terminais.
8. Užsakovas turi teisę:
   1. gauti paaiškinimus iš Paslaugų teikėjo į jam iškilusius, su Paslaugomis susijusius, klausimus;
   2. teikti pretenzijas dėl Paslaugų kokybės ir reikalauti pašalinti (ištaisyti) Paslaugų trūkumus bei nustatyti terminus, per kuriuos trūkumai turi būti pašalinti.
9. Paslaugų teikėjas įsipareigoja:
   1. teikti Paslaugas pagal Sutartį kaip įmanoma rūpestingai, įskaitant, tačiau neapsiribojant, Paslaugų teikimą pagal geriausius visuotinai pripažįstamus profesinius standartus ir praktiką, panaudodamas visus reikiamus įgūdžius ir žinias;
   2. glaudžiai bendradarbiauti su Užsakovu, vadovautis jo teikiamomis pastabomis, atsižvelgti į pagrįstai keliamus kokybės ir kitus Paslaugoms keliamus reikalavimus;
   3. prisiimti atsakomybę už suteiktų Paslaugų kokybę;
   4. esant Užsakovo prašymui, teikti Užsakovui paaiškinimus, taip pat teikti ataskaitas apie Sutarties vykdymo eigą raštu ar žodžiu;
   5. gavęs Užsakovo pretenziją dėl Paslaugų kokybės, ją išnagrinėti ir Užsakovo nustatytais terminais pašalinti (ištaisyti) Paslaugų trūkumus;
   6. laikyti konfidencialia visą informaciją gautą Paslaugų teikimo metu;
   7. užtikrinti asmens duomenų apsaugą, vadovaujantis Bendruoju asmens duomenų reglamentu (ES) 2016/679, Lietuvos Respublikos asmens duomenų teisinės apsaugos įstatymu ir kitais teisės aktais, reglamentuojančiais asmens duomenų apsaugą;
   8. nedelsiant raštu informuoti Užsakovą apie Sutarties vykdymo metu atsiradusias aplinkybes, kliudančias teikti Paslaugas, nurodant aplinkybių priežastis ir numatomą trukmę;
   9. per Užsakovo nurodytą terminą savo lėšomis atlyginti Užsakovui visus tiesioginius nuostolius ar žalą, susidariusius dėl Paslaugų teikėjo netinkamo Sutarties vykdymo arba nevykdymo;
   10. stabdyti Paslaugų teikimą, atidėti jų suteikimo terminą, jei tai turės neigiamos įtakos Užsakovo televizijos ir (ar) radijo programų transliavimui. Paslaugų teikimas dėl nurodytos priežasties stabdomas gavus Užsakovo prašymą raštu. Paslaugų teikimo sustabdymas ar jų suteikimo termino atidėjimas trunka tol, kol egzistuoja tai sąlygojančios objektyvios aplinkybės, tačiau ne ilgiau kaip 60 (šešiasdešimt) kalendorinių dienų. Dėl objektyvių priežasčių, nepriklausančių nuo Paslaugų tiekėjo, sustabdžius Paslaugų teikimą ar atidėjus jų suteikimo terminą, atitinkamam terminui laikotarpiui pratęsiamas ir Paslaugų teikimo terminas;
   11. užtikrinti, kad Sutarties sudarymo momentu ir visu jos galiojimo laikotarpiu Paslaugų teikėjo darbuotojai turėtų reikiamą kvalifikaciją ir patirtį, reikalingą Sutarčiai įvykdyti;
   12. jeigu Paslaugų teikėjo kvalifikacija dėl teisės verstis atitinkama veikla nebuvo tikrinama arba tikrinama ne visa apimtimi, užtikrinti, kad Sutarties sudarymo metu turės teisę verstis Paslaugų teikimui reikalinga veikla (įskaitant Paslaugų teikėjo darbuotojus ir kitus pasitelkiamus asmenis).
   13. **PASLAUGŲ TEIKĖJO TEISĖ PASITELKTI TREČIUOSIUS ASMENIS (SUBTEIKIMAS)**
10. Sutartyje numatytų įsipareigojimų vykdymui Paslaugų teikėjas subteikėjo (-ų) nepasitelks. Be išankstinio Užsakovo sutikimo Paslaugų teikėjas negali pasitelkti naujų (pasiūlyme nenurodytų) subteikėjų.
11. Jei Paslaugų teikėjas sudaro subteikimo sutartį be Užsakovo sutikimo, tai laikoma **esminiu Sutarties pažeidimu**.
    1. **ŠALIŲ ATSAKOMYBĖ**
12. Už savo sutartinių įsipareigojimų nevykdymą ir (ar) netinkamą vykdymą Šalys atsako Sutartyje ir teisės aktuose nustatyta tvarka.
13. Kiekviena Šalis teisės aktų nustatyta tvarka atsako kitai Šaliai už tiesioginius nuostolius, vienos Šalies patirtus dėl šioje Sutartyje numatytų kitos Šalies įsipareigojimų pažeidimo.
14. Paslaugų teikėjas, ne dėl Užsakovo kaltės laiku nesuteikęs Paslaugų (jų dalies), moka Užsakovui:
    1. 50,00 Eur (penkiasdešimt eurų 00 ct) baudą už kiekvieną vėlavimo valandą reaguoti Sutarties priedo Techninės specifikacijos 4.3.1 punkte nurodytu laiku, skaičiuojant nuo pirmos vėlavimo valandos pradžios;
    2. 20,00 Eur (dvidešimt eurų 00 ct) baudą už kiekvieną vėlavimo valandą reaguoti Sutarties priedo Techninės specifikacijos 4.3.2 punkte nurodytu laiku, skaičiuojant nuo pirmos vėlavimo valandos pradžios;
    3. 10,00 Eur (dešimt eurų 00 ct) baudą už kiekvieną vėlavimo valandą reaguoti Sutarties priedo Techninės specifikacijos 4.3.3 punkte nurodytu laiku, skaičiuojant nuo pirmos vėlavimo valandos pradžios;
    4. 5,00 Eur (penkių eurų 00 ct) baudą už kiekvieną vėlavimo valandą reaguoti Sutarties priedo Techninės specifikacijos 4.3.4 punkte nurodytu laiku, skaičiuojant nuo pirmos vėlavimo valandos pradžios;
    5. 7 (septynių) procentų nuo Sutarties kainos dydžio baudą už kiekvieną vėlavimo kalendorinę dieną išspręsti problemą Sutarties priedo Techninės specifikacijos 4.3.1 punkte nurodytu laiku, skaičiuojant nuo pirmos vėlavimo kalendorinės dienos pradžios;
    6. 1 (vieno) procento nuo Sutarties kainos dydžio baudą už kiekvieną vėlavimo darbo dieną išspręsti problemą Sutarties priedo Techninės specifikacijos 4.3.2 ir 4.3.3 punktuose nurodytu terminu, skaičiuojant nuo pirmos vėlavimo darbo dienos pradžios;
    7. 0,02 (dviejų dešimtųjų) procento nuo Sutarties kainos dydžio baudą už kiekvieną vėlavimo darbo dieną, išspręsti problemą Techninės specifikacijos 4.3.4 punkte nurodytu terminu, skaičiuojant nuo pirmos vėlavimo darbo dienos pradžios.
15. Paslaugų teikėjui vėluojant suteikti Paslaugas arba pašalinti Paslaugų trūkumus ilgiau kaip per 14 (keturiolika) dienų nuo Paslaugų teikimo ar trūkumų pašalinimo termino pabaigos ir nesant objektyvių nuo Paslaugų teikėjo nepriklausančių aplinkybių, lemiančių vėlavimą, tai laikoma esminiu Sutarties pažeidimu, Užsakovas nutraukia Sutartį, o Paslaugų teikėjas privalo sumokėti Užsakovui 5 (penkių) procentų dydžio baudą, skaičiuojamą nuo Sutarties kainos, ir atlyginti nuostolius, susijusius su Sutarties nutraukimu bei kito Paslaugų teikėjo samdymu pagal Sutartį Paslaugoms suteikti (jei taikoma), kurių nepadengia nurodyta bauda.
16. Užsakovas, nesant šioje Sutartyje nurodytų apmokėjimo sulaikymo pagrindų, nesumokėjęs Paslaugų teikėjui už suteiktas tinkamas Paslaugas per Sutartyje nurodytą terminą, Paslaugų teikėjui pareikalavus, moka 0,02 (dviejų šimtųjų) procento dydžio delspinigius nuo laiku nesumokėtos sumos už kiekvieną uždelstą dieną.
17. Paslaugų teikėjas, nepagrįstai, t. y. nesant Sutartyje ar aktualiuose teisės aktuose imperatyviai numatytų Sutarties nutraukimo pagrindų, nutraukęs Sutartį, moka Užsakovui 5 (penkių) procentų dydžio baudą, skaičiuojamą nuo Sutarties kainos. Paslaugų teikėjas taip pat atlygina nuostolius, susijusius su Sutarties nutraukimu bei kito Paslaugų teikėjo samdymu pagal Sutartį Paslaugoms įsigyti (jei taikoma), kurių nepadengia nurodyta bauda.
18. Šalis, pažeidusi Sutartyje numatytą konfidencialumo pareigą, įsipareigoja kitos Šalies reikalavimu sumokėti 3 000,00 Eur (trijų tūkstančių eurų 00 ct) baudą ir atlyginti visus kitos Šalies patirtus tiesioginius nuostolius, kiek jų nepadengia numatyta bauda.
19. Šalis, nesilaikiusi asmens duomenų apsaugos reikalavimų, įsipareigoja kitos Šalies reikalavimu sumokėti 3 000,00 Eur (trijų tūkstančių eurų) baudą už kiekvieną atskirą pažeidimą ir atlyginti visus kitos Šalies patirtus tiesioginius nuostolius, kiek jų nepadengia numatyta bauda.
20. Netesybų sumokėjimas ir (ar) nuostolių atlyginimas neatleidžia Šalių nuo pareigos vykdyti visus prisiimtus įsipareigojimus.
21. Šalys pareiškia ir patvirtina, kad šioje Sutartyje nustatytos netesybos yra laikomos teisingomis bei nėra per didelės ir sutinka, kad jos nebūtų mažinamos, nepriklausomai nuo to, ar dalis prievolės yra įvykdyta. Šalys taip pat pripažįsta, kad minėtų netesybų dydis yra laikomas minimalia neginčijama nukentėjusiosios Šalies patirtų nuostolių suma, kurią kita Šalis turi kompensuoti nukentėjusiajai Šaliai dėl Sutarties pažeidimo (nesilaikymo), nereikalaujant nuostolių dydį patvirtinančių įrodymų.
22. Šalis gali būti visiškai ar iš dalies atleidžiama nuo atsakomybės dėl ypatingų ir neišvengiamų aplinkybių – nenugalimos jėgos (*force majeure*) (taip kaip ji suprantama pagal Lietuvos Respublikos civilinį kodeksą), jeigu Šalis, dėl nenugalimos jėgos aplinkybių negalinti tinkamai vykdyti Sutarties ne vėliau kaip per 3 (tris) darbo dienas pranešė kitai Šaliai apie atsiradusias kliūtis bei jų poveikį sutartinių įsipareigojimų vykdymui. Jeigu nenugalimos jėgos aplinkybės užsitęsia ilgiau kaip 90 (devyniasdešimt) dienų, Šalys tarpusavio susitarimu gali nutraukti Sutartį.
    1. **SUTARTIES GALIOJIMAS, NUTRAUKIMAS, PAKEITIMAS**
23. Sutartis įsigalioja, kai ją pasirašo abi Sutarties šalys. Sutartis galioja iki visiško abipusių įsipareigojimų įvykdymo (įskaitant apmokėjimą už tinkamai ir laiku suteiktas paslaugas), bet ne ilgiau kaip 13 (trylika) mėnesių.
24. Sutartis gali būti nutraukta rašytiniu abiejų Šalių susitarimu.
25. Užsakovas turi teisę vienašališkai nutraukti šią Sutartį, prieš terminą įspėjęs kitą Sutarties Šalį raštu prieš 20 (dvidešimt) darbo dienų, šiais atvejais:
    1. kai Paslaugų teikėjas bankrutuoja arba yra likviduojamas, sustabdo ūkinę veiklą arba įstatymuose ir kituose teisės aktuose numatyta tvarka susidaro analogiška situacija;
    2. kai keičiasi Paslaugų teikėjo organizacinė struktūra – juridinis statusas, pobūdis ar valdymo struktūra ir tai gali turėti įtakos tinkamam Sutarties įvykdymui;
    3. kai Paslaugų teikėjas įsiteisėjusiu teismo sprendimu pripažintas kaltu dėl sukčiavimo, korupcijos, pinigų plovimo, dalyvavimo nusikalstamoje organizacijoje;
    4. esant Sutarties 34 punkte nustatytam atvejui;
    5. kai Paslaugų teikėjas nevykdo kitų savo sutartinių įsipareigojimų ir tai yra esminis Sutarties pažeidimas, vadovaujantis Lietuvos Respublikos civilinio kodekso 6.217 straipsniu;
    6. Paslaugų teikėjas sudaro subteikimo sutartį be Užsakovo sutikimo;
    7. kai Sutartis buvo pakeista, pažeidžiant Lietuvos Respublikos viešųjų pirkimų įstatymo 89 straipsnį;
    8. kai paaiškėjo, kad Paslaugų teikėjas, su kuriuo sudaryta Sutartis, turi būti pašalintas iš Pirkimo procedūros pagal Lietuvos Respublikos viešųjų pirkimų įstatymo 46 straipsnio 1 dalį;
    9. kai paaiškėjo, kad su Paslaugų teikėju neturėjo būti sudaryta Sutartis dėl to, kad Europos Sąjungos Teisingumo Teismas procese pagal Sutarties dėl Europos Sąjungos veikimo 258 straipsnį pripažino, kad nebuvo įvykdyti įsipareigojimai pagal Europos Sąjungos steigiamąsias sutartis ir Direktyvą 2014/24/ES;
    10. dėl kitokio pobūdžio neveiksnumo, trukdančio vykdyti Sutartį.
26. Paslaugų teikėjas turi teisę vienašališkai nutraukti šią Sutartį, kai Užsakovas 60 (šešiasdešimt) kalendorinių dienų vėluoja atlikti mokėjimus už suteiktas Paslaugas.
27. Šalys žino ir supranta, kad, jei Sutartis bus nutraukta dėl Paslaugų teikėjo esminio Sutarties pažeidimo, Užsakovas, vadovaudamasis Lietuvos Respublikos viešųjų pirkimų įstatymo 91 straipsnio 1 punktu, privalės viešai paskelbti apie Sutarties neįvykdymą ar netinkamą įvykdymą.
28. Sutarties galiojimo laikotarpiu Sutarties sąlygų keitimui taikomos Lietuvos Respublikos viešųjų pirkimų įstatymo bei šį įstatymą įgyvendinančių teisės aktų nuostatos.
29. Sutarties sąlygų keitimu nebus laikomas Sutarties sąlygų koregavimas joje numatytomis aplinkybėmis, jei šios aplinkybės nustatytos aiškiai ir nedviprasmiškai buvo pateiktos Pirkimo sąlygose.
30. Sutarties sąlygų keitimą gali inicijuoti kiekviena Šalis, pateikdama kitai Šaliai atitinkamą prašymą bei jį pagrindžiančius dokumentus. Šalis, gavusi tokį prašymą, privalo jį išnagrinėti ir kitai Šaliai pateikti atsakymą raštu. Šalims sutarus dėl Sutarties sąlygų keitimo, atitinkamų Sutarties sąlygų keitimas įforminamas Šalių rašytiniu sutarimu, kuris tampa neatskiriama Sutarties dalimi.
31. Paslaugų teikėjo pasitelkiamas specialistas su Užsakovo sutikimu gali būti keičiamas Paslaugų teikėjo motyvuotu prašymu dėl specialisto mirties, ligos, atostogų, darbo sutarties pasibaigimo, įsipareigojimų nevykdymo ar netinkamo vykdymo, ar kitų objektyvių aplinkybių, nepriklausančių nuo Paslaugų teikėjo. Specialistas gali būti keičiamas tik į ne žemesnės kvalifikacijos specialistą. Paslaugų teikėjas privalo Užsakovui pateikti dokumentus, įrodančius, kad naujas specialistas atitinka jam Pirkimo sąlygose keliamus kvalifikacinius reikalavimus (jei taikoma), pasiūlyme Paslaugų teikėjo deklaruotas jam taikomas ekonominio naudingumo kriterijų reikšmes (jei taikoma), taip pat jo atžvilgiu nėra Pirkimo sąlygose įtvirtintų pašalinimo pagrindų (jei taikoma). Specialistui nevykdant ar netinkamai vykdant įsipareigojimus, Užsakovas gali pareikalauti jį pakeisti kitu specialistu, o Paslaugų teikėjas tokį prašymą privalo įvykdyti.
    1. **KONFIDENCIALUMAS**
32. Sutarties galiojimo laikotarpiu ir jai pasibaigus Šalys įsipareigoja laikytis konfidencialumo, t. y. įsipareigoja saugoti paslaptyje bet kokią techninę, intelektinę, komercinę ir kitokią informaciją, kurią bet kuri Šalis laiko tokia ir suteikia viena kitai, ir imsis priemonių užtikrinti, kad gauta informacija nebūtų atskleista tretiesiems asmenims, išskyrus atvejus, kai to reikalauja Lietuvos Respublikos įstatymai.
33. Visa Užsakovo Paslaugų teikėjui suteikta informacija yra laikoma konfidencialia, nebent Užsakovas raštu patvirtins, kad tam tikra pateikta informacija nėra konfidenciali.
34. Šioje Sutartyje nustatyti Šalių konfidencialumo įsipareigojimai galioja neterminuotai.
    1. **PRANEŠIMAI**
35. Sutarties Šalių susirašinėjimas vykdomas lietuvių kalba. Visi Šalių pagal Sutartį viena kitai siunčiami pranešimai ir kita korespondencija bus teikiami asmeniškai, žemiau nurodytais registruotu paštu arba el. paštu, išskyrus atvejus, kai Sutartyje numatyta kitaip:
    1. Užsakovo adresas S. Konarskio g. 49, LT-03123 Vilnius, el. paštas [lrt@lrt.lt](mailto:lrt@lrt.lt), asmuo, atsakingas už Sutarties vykdymą, – IT skyriaus IT sistemų administratorius Marius Petrauskas, tel. (8 5) 236 3244, el. p. [marius.petrauskas@lrt.lt](mailto:marius.petrauskas@lrt.lt).

IT sistemų architektas Sigitas Baltutis, tel: +370 686 17733, el. paštas [sigitas.baltutis@lrt.lt](mailto:sigitas.baltutis@lrt.lt)

Asmuo, atsakingas už Sutarties ir jos pakeitimų paskelbimą, – Viešųjų pirkimų skyriaus specialistė Justina Juškauskaitė, tel. (8 5) 236 3295, el. paštas [justina.juskauskaite@lrt.lt](mailto:justina.juskauskaite@lrt.lt).

* 1. Paslaugų teikėjo adresas Konstitucijos pr. 21A, LT-08130 Vilnius, el. paštas [info@duvait.lt](mailto:info@duvait.lt), asmuo, atsakingas už Sutarties vykdymą – IT infrastruktūros konsultantas Vaidotas Mickus,   
     tel. +370 617 10001, el. p. [support@duvait.lt](mailto:support@duvait.lt).

1. Kiekviena Šalis privalo per 5 (penkias) darbo dienas pranešti kitai Šaliai apie Sutartyje nurodytų adreso, rekvizitų, kontaktinių asmenų pasikeitimą. Iki informavimo apie adreso pasikeitimą, visi šioje Sutartyje nurodytu adresu išsiųsti pranešimai ir kita korespondencija laikomi įteiktais tinkamai.
   1. **ASMENS DUOMENŲ TVARKYMAS**
2. Vykdant Sutartį Užsakovas kaip duomenų valdytojas gali tvarkyti šiuos Paslaugų teikėjo darbuotojų ar kitų įgaliotų fizinių asmenų (pvz., įgaliotinių, valdymo organų narių ar kt.) (toliau ir – Įgalioti atstovai) asmens duomenis:
   1. vardas ir pavardė;
   2. pareigos;
   3. telefono numeris ir / ar elektroninio pašto adresas;
   4. susirašinėjimo su Užsakovu turinys, kiti duomenys, sugeneruoti sutarties vykdymo metu (pvz., parašas dokumentuose);
   5. įgaliojimų (atstovavimo) duomenys;
   6. transporto priemonės valstybinis numeris, transporto priemonės registracijos numeris ir transporto priemonės statymo laikotarpis (jei reikalinga įvažiavimo į Pirkėjo teritoriją kontrolei).
3. Sutarties 56 punkte nurodyti Įgaliotų asmenų asmens duomenys tvarkomi tik Sutarties sudarymo, apskaitos, vykdymo ir nutraukimo tikslu.
4. Sutarties 56 punkte nurodyti Įgaliotų asmenų asmens duomenys yra renkami ir tvarkomi, siekiant teisėtų duomenų valdytojo arba trečiosios šalies interesų (2016 m. balandžio 27 d. Europos Parlamento ir Tarybos reglamento (ES) 2016/679 dėl fizinių asmenų apsaugos tvarkant asmens duomenis ir dėl laisvo tokių duomenų judėjimo (toliau – Reglamentas) 6 str. 1 d. f) p.), taip pat sutikimo pagrindu (Reglamento 6 str. 1 d. a) p.).

**XII. BAIGIAMOSIOS NUOSTATOS**

1. Šalis neturi teisės perleisti savo teisių ir įsipareigojimų pagal šią Sutartį tretiesiems asmenims be išankstinio kitos Šalies sutikimo raštu.
2. Jeigu kuri nors šios Sutarties nuostata pagal taikomus įstatymus ar kitus teisės aktus bus laikoma arba taps negaliojanti, likusios jos nuostatos ir toliau galios, jei Sutartis be šios nuostatos nepraras prasmės, kurią Šalys ją sudarydamos norėjo suteikti. Jeigu kuri nors šios Sutarties nuostata ar jos dalis yra arba taps negaliojanti ir Šalių neįpareigojanti, Šalys gera valia ją aptars ir pataisys arba pakeis kita formuluote, kuo tiksliau atspindinčia Šalių ketinimus.
3. Šiai Sutarčiai taikoma Lietuvos Respublikos teisė. Visi ginčai ir nesutarimai sprendžiami derybomis. Nepavykus ginčo ar nesutarimo išspręsti derybomis per 30 (trisdešimt) dienų, toks ginčas ar nesutarimas bus sprendžiamas teismine tvarka kompetentingame Lietuvos Respublikos teisme.
4. Ši Sutartis yra sudaryta dviem egzemplioriais lietuvių kalba. Kiekviena Šalis gauna po vieną Sutarties egzempliorių.
5. Sutarties priedai yra neatskiriama Sutarties dalis. Sutarties nuostatos taikomos vieningai ir jos priedams.
6. Kiekviena iš Šalių pareiškia ir garantuoja kitai Šaliai, kad sudarydama Sutartį, Šalis neviršija savo kompetencijos ir nepažeidžia ją saistančių įstatymų, kitų privalomų teisės aktų, taisyklių, statutų, teismo sprendimų, įstatų, nuostatų, potvarkių, įsipareigojimų ir susitarimų.

**XI. SUTARTIES PRIEDAI**

1. Priedas Nr. 1 „Paslaugų įkainiai ir techninė specifikacija“.

**XII. JURIDINIAI Šalių adresai**

|  |  |
| --- | --- |
| **Užsakovas:** | **Paslaugų teikėjas:** |
| **Viešoji įstaiga „Lietuvos nacionalinis radijas ir televizija“** | **UAB „Duvait“** |
| S. Konarskio g. 49, LT-03123 Vilnius | Konstitucijos pr. 21A, LT-08130 Vilnius |
| Juridinio asmens kodas 124241078 | Juridinio asmens kodas 304096321 |
| PVM mokėtojo kodas LT242410716 | PVM mokėtojo kodas LT100009810212 |
| A. s. Nr. LT88 4010 0424 0004 3899 | A. s. LT82 7044 0600 0804 8846 |
| AB Luminor bankas, banko kodas 40100 | AB SEB bankas, banko kodas 70440 |
| Tel. (8 5) 236 3000 | Tel. +370 617 55137 |
| El. paštas [lrt@lrt.lt](mailto:lrt@lrt.lt) | El. paštas  [info@duvait.lt](mailto:info@duvait.lt) |
| Generalinė direktorė  Monika Garbačiauskaitė-Budrienė  (pasirašymo data) | Direktorius  Tomas Pimpė  (pasirašymo data) |

Sutarties priedas

**PASLAUGŲ ĮKAINIAI IR TECHNINĖ SPECIFIKACIJA**

Table

Description automatically generated**PASLAUGŲ ĮKAINIAI**

**TECHNINĖ SPECIFIKACIJA**

**JUOSTINIŲ BIBLIOTEKŲ QUANTUM APTARNAVIMO IR REMONTO PASLAUGŲ**

VšĮ „Lietuvos nacionalinis radijas ir televizija“ (toliau - Perkančioji organizacija/LRT) siekia įsigyti juostinių bibliotekų Quantum aptarnavimo ir remonto paslaugas (toliau – Paslaugos).

**Paslaugoms keliami reikalavimai:**

1. Įranga, kuriai įsigyjamos Paslaugos, – 2 vnt. Quantum Scalar i6000 juostinės bibliotekos, kurių serijiniai numeriai: 273100585, 273101303.
2. Paslaugų teikimo laikotarpis – 12 (dvylika) mėnesių nuo sutarties pasirašymo ir įsigaliojimo, bet Paslaugos turi būti pradėtos teikti ne anksčiau kaip 2022 m. birželio 16 d., 00:00 val. Jei sutartis pasirašoma ir įsigalioja vėliau nei 2022 m. birželio 16 d., 00:00 val., Paslaugos teikiamos 12 (dvylika) mėnesių nuo sekančios nuo sutarties pasirašymo ir įsigaliojimo dienos 00:00 val.
3. Paslaugų teikimo apimtis – Paslaugos turi būti teikiama ne mažiau kaip 2 (dviem) lygiais:
   1. I lygis – tiekėjas, priimantis ir registruojantis pranešimus apie gedimus, atliekantis gedimų nustatymą, šalinimą bei su tuo susijusias paslaugas. Taip pat atsakingas už visą aptarnavimo proceso vykdymą ir valdymą.
   2. II lygis – įrangos gamintojas.
4. I lygio atstovas turi:
   1. Užtikrinti gedimų ir problemų registravimą telefonu ir elektroniniu paštu.
   2. Paslaugą teikti 24x7x365 principu, t. y. visą parą, visomis savaitės dienomis, visus metus.
   3. Problemas registruoti jas klasifikuojant ir Paslaugas teikiant ne trumpesniu nei nurodytu terminu po pranešimo apie problemą:
      1. reakcijos laikas − ne ilgiau kaip 4 (keturios) valandos, kai techninė įranga nustoja veikti, problemos išsprendimo laikas, įskaitant įrangos veikimo atstatymą, − ne ilgiau kaip 2 (dvi) darbo dienos;
      2. reakcijos laikas − ne ilgiau kaip 8 (aštuonios) valandos, kai gedimas įtakoja įrangos darbingumą, problemos išsprendimo laikas, įskaitant įrangos veikimo atstatymą, − ne ilgiau kaip 5 (penkios) darbo dienos;
      3. reakcijos laikas − ne ilgiau kaip 24 (dvidešimt keturios) valandos, kai problema įtakoja įrangos našumą, problemos išsprendimo laikas, įskaitant įrangos veikimo atstatymą, − ne ilgiau kaip 5 (penkios) darbo dienos;
      4. reakcijos laikas − ne ilgiau kaip 48 (keturiasdešimt aštuonios) valandos, kai problema neturi įtakos sistemos darbingumui ir našumui, problemos išsprendimo laikas, įskaitant įrangos veikimo atstatymą, − ne ilgiau kaip 10 (dešimt) darbo dienų.
   4. Savo kompetencijos ribose atlikti užregistruotų problemų indentifikavimą, jų šalinimą ir, esant poreikiui, perkėlimą į II Paslaugų lygį.
   5. Pagal poreikį diegti gamintojo teikiamus programinės įrangos atnaujinimus ar klaidų taisymus. Diegimas atliekamas pagal suderintą su Perkančiąja organizacija grafiką, atsižvelgiant į galimą sistemos stabdymo poreikį, galimus sutrikimus ir veikimo atstatymą nesėkmės atveju.
   6. .Jei Paslaugoms suteikti yra būtina įrangą paimti iš jos eksploatacijos vietos, − užtikrinti įrangos, kuriai suteikiamos Paslaugos, pasiėmimą iš eksploatacijos vietos, suremontavimą pagal gamintojo reikalavimus ir grąžinimą į eksploataciją naudojimo vietą be papildomo mokesčio.
5. II lygio Paslaugos turi būti teikiamos techninės įrangos gamintojo.
6. II lygio atstovas turi:
   1. Nemokamai pateikti pakaitines naujas dalis ir medžiagas, reikalingas sugedusių komponentų keitimo paslaugoms suteikti.
   2. Teikti sisteminės programinės įrangos versijų atnaujinimus ir klaidų pataisymus.
   3. Suteikiamos pakaitinės dalys turi būti ne blogesnių parametrų nei keičiamos. Pateikiamos pakaitinės dalys turi būti įrangos gamintojo sertifikuotos montuoti į sugedusią įrangą.
   4. Visoms pateiktoms pakaitinėms dalims turi būti suteikiama garantija, galiojanti ne trumpiau kaip iki Paslaugų teikimo laikotarpio pabaigos.
7. Paslaugos gali būti teikiamos lietuvių ir / arba anglų kalbomis. Pirmenybė teikiama lietuvių kalbai. Jeigu neįmanoma Paslaugų teikti lietuvių kalba, tuomet Paslaugos teikiamos anglų kalba.
8. Žalieji reikalavimai: PVM sąskaitos faktūros pateikimą elektroniniu (ne popieriniu) būdu Perkančioji organizacija laiko aplinkos apsaugos kriterijumi, nustatytu pagal Aplinkos apsaugos kriterijų, kuriuos perkančiosios organizacijos ir perkantieji subjektai turi taikyti pirkdamos prekes, paslaugas ar darbus, taikymo tvarkos aprašo, patvirtinto Lietuvos Respublikos aplinkos ministro 2011 m. birželio 28 d. įsakymu Nr. D1-508 „Dėl produktų, kurių viešiesiems pirkimams ir pirkimams taikytini aplinkos apsaugos kriterijai, sąrašo, Aplinkos apsaugos kriterijų ir Aplinkos apsaugos kriterijų, kuriuos perkančiosios organizacijos ir perkantieji subjektai turi taikyti pirkdami prekes, paslaugas ar darbus, taikymo tvarkos aprašo patvirtinimo“ (toliau – Aprašas) 4.4.1 punktą, nes teikiant dokumentus elektroniniu būdu sunaudojama mažiau gamtos išteklių.
9. **Nacionalinio saugumo reikalavimai**
   1. **Perkančioji organizacija siekia įsigyti Paslaugas, kurios nekelia grėsmės nacionaliniam saugumui.** Atsižvelgiant į tai Tiekėjo teikiamos paslaugos turi atitikti Pirkimo dokumentų 5 priede nurodytus Kvalifikacijos reikalavimus (kvalifikacija turi būti įgyta iki pasiūlymų pateikimo termino pabaigos) ir kartu su pasiūlymu, iki Perkančiosios organizacijos nustatyto termino, pateikti tai įrodančius dokumentus, t.y. kvalifikacinė atitiktis tikrinama visų pirkime dalyvaujančių Tiekėjų.
10. Kartu su Pasiūlymas Tiekėjas turi pateikti dokumentus nurodytus pirkimo sąlygų 5.5. punkte ir jo papunkčiuose.

|  |  |
| --- | --- |
| **Užsakovas:** | **Paslaugų teikėjas:** |
| Generalinė direktorė  Monika Garbačiauskaitė-Budrienė | Direktorius  Tomas Pimpė |